**Likumprojekta**

**„Grozījums Informācijas tehnoloģiju drošības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Informācijas tehnoloģiju drošības likumā sagatavoti, lai izpildītu Ministru kabineta 2013.gada 16.aprīļa protokola Nr.20 51.§ nolemto, t.i. mainīt par Nacionālās informācijas tehnoloģiju drošības padomes darbības nodrošināšanu atbildīgo institūciju, kā arī paplašināt minētās padomes kompetenci.  |
| 2. | Pašreizējā situācija un problēmas | Nacionālā informācijas tehnoloģiju drošības padome (turpmāk-padome) tika izveidota 2011.gada, īsi pēc pieņemtā Informācijas tehnoloģiju drošības likuma, lai koordinētu ar informācijas tehnoloģiju drošību saistīto uzdevumu un pasākumu plānošanu un veikšanu. Patlaban padomes darbību nodrošina vadošā valsts pārvaldes iestāde sakaru nozarē – Satiksmes ministrija. Latvijas IT drošības stratēģijas sākotnējā uzmetuma izstrāde padomes ietvaros atspoguļoja tehniska rakstura pieeju un ierobežoto ekspertīzi, kā rezultātā pamatnostādnes uzmetums aptver praktiska rakstura informāciju un darbību, bet nenosaka valsts politikas vadlīnijas un stratēģiskos mērķus. IT drošības nozare ir veidošanas stadijā, tā sastāv no daudziem elementiem valsts un privātā sektorā un neaprobežojas tikai ar tehniskiem risinājumiem. Lai veidotu valsts IT drošību, ir nepieciešams koordinēti izstrādāt valsts politiku un stratēģiskos mērķus, kas kalpotu kā pamats tālākā darba organizācijai, investīcijām un starptautiskai sadarbībai. Politika ir regulāri jāpārskata un jāpielāgo situācijas attīstībai. Aizsardzības ministrija jau ilgstoši veido kompetenci IT drošības un aizsardzības politikas jautājumos, pārstāvot Latviju NATO kiberdrošības politikas struktūrās un mācībās, nodrošinot ekspertu Igaunijas NATO kiberaizsardzības izcilības centrā Tallinā, veidojot sadarbību ar Baltijas un Ziemeļvalstu reģiona un ASV ekspertiem, veidojot IT drošības ekspertu vienību Zemessardzes sastāvā.Ar 2013.gada 1.janvāri Aizsardzības ministrija ir pārņēmusi Informācijas tehnoloģiju drošības incidentu novēršanas institūcijas (CERT.LV) darbības nodrošināšanu un ir uzsākusi tā kapacitātes stiprināšanu, lai pieaugot IT izmantošanai valsts pārvaldē un sabiedrībā, CERT.LV spētu nodrošināt likumā noteiktās funkcijas.Ņemot vērā IT drošības jautājumu aktualitāti valsts aizsardzībā un drošībā (kā to atspoguļo Nacionālā drošības koncepcija), 2013.gada 16.aprīlī MK atbalstīja priekšlikumu uzdot Aizsardzības ministrijai vadīt Nacionālo informācijas tehnoloģiju drošības padomi, kā arī izstrādāt tās darbību un uzdevumus. Balstoties uz kompetenci IT drošības jautājumos un finansiālo un tehnisko resursu pieejamību, kā arī lai nodrošinātu padomes koordinētu darbību, Aizsardzības ministrija ir gatava vadīt padomi, lai veidotu vienotu valsts politiku informācijas tehnoloģiju drošības jomā, un nodrošināt padomes darbību, izveidojot sekretariātu kā kompetences centru IT drošības politikas jautājumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Aizsardzības ministrija ir izstrādājusi likumprojektu, izpildot Ministru kabineta 2013.gada 16.aprīļa sēdē nolemto. Likumprojekts nosaka, ka turpmāk Padomes darbu nodrošinās vadošā valsts pārvaldes iestāde aizsardzības nozarē. Papildus tam, likumprojekts paplašina Padomes pilnvaru apjomu, piešķirot tai politikas veidošanas koordinēšanas funkciju informācijas tehnoloģiju drošības jomā, tādējādi nodrošinot vienotu valsts politiku informācijas tehnoloģiju drošības jomā. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo jautājumam nav tiešas ietekmes uz sabiedrību kopumā.  |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| *Projekts šo jomu neskar.* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Ir nepieciešami grozījumi:1) Ministru kabineta 2003.gada 29.aprīļa noteikumos Nr.242 „Satiksmes ministrijas nolikums”, svītrojot 5.23.apakšpunktu, kas nosaka Satiksmes ministrijas esošo uzdevumu nodrošināt Padomes darbu (izstrādi nodrošinās Satiksmes ministrija);2) Ministru kabineta 2011.gada 6.decembra noteikumu Nr.945 „Par Latvijas Republikas valdības un Ziemeļatlantijas līguma organizācijas saprašanās memorandu par sadarbību informācijas tehnoloģiju aizsardzībā” 2. un 4.punktā, ņemot vērā atbildības pārdali starp Aizsardzības ministriju un Satiksmes ministriju (izstrādi nodrošinās Aizsardzības ministrija).Minētie projekti tiks iesniegti izskatīšanai Ministru kabineta pēc šī likumprojekta spēkā stāšanās.  |
|  2. |  Cita informācija | Grozījumi Ministru kabineta 2003.gada 29.aprīla noteikumos Nr.236 „Aizsardzības ministrijas nolikums”, kas nosaka Aizsardzības ministrijas funkcijas informācijas tehnoloģiju drošības jomā, ir stājušies spēkā (sk. MK 2013.gada 9.jūlija noteikumi Nr.377)  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  *Projekts šo jomu neskar.* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām | Tiek paplašināts Padomes pilnvaru apjoms, piešķirot tai politikas koordinēšanas funkciju informācijas tehnoloģiju drošības jomā (patlaban Padome koordinē ar informācijas tehnoloģiju drošību saistīto uzdevumus un pasākumus, nodrošinot to plānošanu un veikšanu). |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

Aizsardzības ministrs A.Pabriks

Vīza: valsts sekretārs J.Sārts

19.07.2013. 13:04

760

I.Kupce

Ieva.Kupce@mod.gov.lv

Tālr.67335105; fakss 67212307

S.Araslanova

Svetlana.Araslanova@mod.gov.lv,

Tālr.67335133, fakss 67212307